cyanic-selkie/wikianc huggingface dataset:
Volkswagen Typ 3
Volkswagen Typ 3 mallit olivat Volkswagenin pieniä henkilöautoja, joita valmistettiin vuodesta 1961 aina 1970-luvun alkuun. Volkswagenin nimeämiskäytännön mukaan yhtiön ensimmäistä mallia Kuplaa kutsuttiin Typ 1:ksi, seuraavaksi tullutta Transporter-pakettiautoa Typ 2:ksi. Typ 3 käsitti kaksi mallia VW 1500 ja VW 1600.
Frithjof Schuon
Schuon loi läheisiä ystävyyssuhteita monien eri uskonnollisten vaikuttajien kanssa. Hänellä oli erityinen kiinnostus tasankointiaanien perinteitä kohtaan ja oli vahvassa kontaktissa kansan jäsenten johtajien kanssa, ja lopulta päätyi Lakota -ja varisintiaani -heimojen jäseneksi.
Quito
Maantiede ja ilmasto
Quiton puistoista suurin on 67 hehtaarin laajuinen La Carolina Park. Siellä voi harrastaa monia eri urheilulajeja. Puistossa on muun muassa kasvitieteellinen puutarha ja tekojärvi. Viikonloppuisin La Carolina ‑puistossa käy jopa 50 000 vierailijaa. Muita Quiton puistoja ovat El Ejido, jossa kasvaa 1 470 eri puulajia, ja La Alameda lähellä kaupungin historiallista keskustaa.
Hormoaning
Julkaisut
Australiassa Hormoaningista julkaistiin 15 000 kappaletta tavallisella EP-levyllä ja vinyylilevyllä 4 000 kappaletta. Kasetteja julkaistiin 1 000 kappaletta ja CD-levyjä 10 000 kappaletta. Japanissa Hormoaning julkaistiin ainoastaan CD:llä.
Trukki
pienoiskuva|Vastapainotrukki on yleisin käytössä oleva trukkityyppi. Trukki on ajettava tavaroiden siirto- ja nostolaite, jonka voimanlähteenä on sähkö- tai polttomoottori. Trukkien suuri nostokyky saavutetaan hydraulisen järjestelmän avulla.
Eri trukkityyppejä
Pinontavaunu (ammattislangissa muun muassa ”pinkkari”, tai ”pässi”) muistuttaa lavansiirtovaunua, mutta siinä on masto, jonka avulla lava voidaan nostaa hyllyyn. Näitä laitteita käytetään yleisimmin pienvarastoissa. Yleisesti nostoteho 1 000–2 000 kg ja nostokorkeudet 1–5 m.
Työntömastotrukki (ammattislangissa usein tönäri) on tarkoitettu varasto- ja sisäkäyttöön, ja niitä käytetään yleensä vain tasaisilla pinnoilla. Työntömastotrukit on tarkoitettu erityisesti kääntymään ja nostamaan lavoja korkealle kapeilla käytävillä trukin mastoa eteen ja taakse siirtämällä. Nostokyky on 1 000–2 500 kg ja nostokorkeus on yleensä 2–12 m.
Savuna ilmaan
Savuna ilmaan on suomalainen draamasarja, joka esitettiin MTV3-kanavalla vuonna 2009. Sarjan esittäminen alkoi 13. joulukuuta 2009 ja sitä esitettiin kolmena sunnuntaina kaksi jaksoa illassa. Sarjan on tuottanut Tuotanto Oy Säihky. Sarja julkaistiin DVD:nä syksyllä 2010.
The Treasures Within Hearts
Kokoonpano
+
Ra’zaci
Ulkomuoto
Ra’zacit ovat ulkomuodoltaan ihmismäisiä. Ne voivat kävellä ja liikkua kuin ihmiset, mutta muuta samaa niissä ei olekaan. Niiden pää on musta, koppakuoriaismainen ja niiden silmät ovat nyrkin kokoiset. Niillä on myös nokka ja muita irvokkaita ruumiinosia, ja ne käyttävät aina viittaa, oli sää mikä tahansa. Ra’zacit liikkuvat nopeammin kuin ihmiset, hyppäävät korkeammalle, vainuavat kuin verikoirat ja näkevät pilvisessä yössä paremmin. Niiden vaarallisin ase ihmisiin on kuitenkin lamaannuttava hengitys (tämä ei tehoa kääpiöihin samalla tavalla, kuin ihmisiin, eikä haltioihin ollenkaan), joka löyhkää mädälle lihalle. Ne pelkäävät vettä, koska eivät osaa uida ja ne ovat arkoja auringonvalolle.
Zara Whites
Whites on naimisissa pornonäyttelijä Roberto Malonen kanssa. Hänen omaelämäkertansa Je suis Zara Whites mais je me soigne julkaistiin vuonna 2006.
CP-vamma
CP-vammaisten toimintakyky vaihtelee suuresti: joillakin vamma ilmenee vain pienenä toimintahäiriönä, toisilla vaikeana monivammaisuutena. Henkinen kehitys on normaalia noin puolella CP-vammaisista. CP-vamman ei ole ainakaan itsessään todettu lyhentävän yksilön elinajanodotetta.
Damme (Saksa)
Kaupunginosat
Damme muodostuu seuraavista kaupunginosista:
Ӗ
Ääntäminen
Ӗ on tšuvassissa vokaali, jonka äännearvo vaihtelee suuresti. Sillä merkitään laveaa suppeaa etuvokaalia [], laveaa puolisuppeaa keskivokaalia [] ja pyöreää puoliväljää keskivokaalia [].
Ryttylän kirkko
Ryttylän rautatieasema on noin 300 metrin päässä kirkolta.
Jouko Raivio
Nykyisin jälleen helsinkiläinen Raivio vietti lapsuutensa Helsingissä. Hän on suorittanut toimittajatutkinnon Tampereen yliopistossa 1980 ja kirjastotieteen ja informatiikan opinnot 1982. Yhteiskuntatieteiden kandidaatiksi hän valmistui 1990. Pro gradu -tutkielman hän teki aiheesta G-mies Jerry Cotton -sarjan tuotantosäännöt. Yhteiskuntatieteiden tohtoriksi hän valmistui vuonna 2012 tutkielmallaan Serenadi G-ruudissa: Jerry Cottonin portinvartijat. Hän työskenteli lehtitoimittajana 1963–1974, avusti Kolmiokirjaa 1975–1981. Sen jälkeen hän oli kirjastonhoitajana 1983–2002 eri paikkakunnilla.
Ylilento
thumb|Ylilento [[Ranskan kansallispäivänä vuonna 2007.]] thumb|[[Red Arrows ja Concorde suorittavat ylilennon Buckinghamin palatsin yli Lontoossa kesäkuussa 2002 juhlistaen kuningatar Elisabet II:n kultariemujuhlaa. ]] Ylilento on seremoniallinen lentokoneiden lentotapahtuma. Ylilentoja suoritetaan muun muassa kuninkaallisissa, valtiollisissa, vuosipäivien juhlistuksissa sekä joskus hautajais- ja muistotilaisuuksissa. Suomessa ylilento järjestetään yleensä Puolustusvoimien valtakunnallinen itsenäisyyspäivän paraatin ja ilmavoimien joukko-osastojen vuosipäivien yhteydessä.
Regensburg
Historia
Regensburg oli vuosina 1663–1806 Pyhän saksalais-roomalaisen keisarikunnan valtiopäivien pysyvä kokoontumispaikka.
Toisessa maailmansodassa kaupunkia pommitettiin, mutta se selvisi vähin vaurioin.
Maantiede ja ilmasto
Regensburg sijaitsee Tonavan oikealla rannalla. Kaupungin pinta-ala on 80,7 neliökilometriä ja sitä ympäröi Regensburgin piirikunta. Kaupungin korkein kohta on 471 metriä ja matalin kohta 326 metriä.
Argeș (piirikunta)
Maantiede
thumb|300px|Maisemakuva Argeşin piirikunnasta
Richard Pervo
Pervo kuoli verisyöpään.
Ajou-yliopisto
THE-yliopistoranking arvioi Ajou-yliopiston vuoden 2018 maailman kärkiyliopistojen listallaan jaettuun sijaluokkaan 801-1000.
Haskovo
Historia
thumb|left|220px|Haskovon kaupungintalo
Arvaaliveljet
Arvaaliveljet kuuluvat olivat yleensä kaikkein korkeimman yhteiskuntaluokan iäkkäämpiä jäseniä, mutta myös keisariperheen lapset saattoivat liittyä papistoon.
Aleksei Konstantinovitš Tolstoi
Kirjallinen ura
Aleksei K. Tolstoi oli 1850-luvun näytelmäkirjailija ja historiallisten romaanien kirjoittaja sekä huomattava runoilija. Runoilijana hän kiinnittyi romantiikan perintöön. Tolstoi jätti virka-uransa vuonna 1861 saadakseen lisää aikaa kirjoitustyölle. Hän kirjoitti runoja, bylinoita, runomuotoisia opettavaisia tarinoita, balladeja ja historiallisen romaanin sekä kolmiosaisen näytelmäsarjan Venäjän historiasta.
Hän julkaisi vuonna 1862 Iivana Julmaa käsittelevän romaanin Ruhtinas Serebrjani (ven. Князь Серебряный, Knaz Serebrjanyi, suom. 1890), josta tuli suosittua poikien lukemistoa. pienoiskuva|Aleksei Konstantinovitš Tolstoi, [[Ilja Repin 1879]] Aleksei K. Tolstoi oli Aleksandr Ostrovskin ja Aleksandr Suhovo-Kobylin (1817-1903) ohella 1800-luvun puolivälin johtavia näytelmäkirjailijoita. Hän kirjoitti Venäjällä hyvin tunnetun historiallisen draamatrilogian Smert Ioanna Groznogo (ven. Смерть Иоанна Грозного, Iivana Julman kuolema, 1866), Tsaari Fjodor Ivanovitš (ven. Царь Фёдор Иоаннович, Tsar Fjodor Iannovitš, 1868, suom. 1901, es. suom. 1917) ja Tsar Boris (ven. Царь Борис, Tsaari Boris, 1870).
Runoilijana hän on jäänyt kirjallisuushistorioihin muun muassa parodisen nimimerkki Kozma Prutkovin (ven. Козьма Прутков) toisena tekijänä, toinen oli Aleksei Žemtšužnikov (1821-1908), jonka veljet myös avustivat Prutkovin nimissä julkaistujen runojen laatimisessa. Aleksei K. Tolstoi oli myös lyyrinen runoilija. Runossa Protiv tetšenija (Vastavirtaan, 1867) hän kirjoitti tulevaisuudesta, jossa kauneuden ja inspiraation nimissä runoutta ja taidetta tekevien aika koittaa uudelleen. Runoelma Ioann Damaskin (ven. Иоанн Дамаскин, Johannes Damaskolainen, 1858) on pyhäinelämäkerta. Tolstoin tunnetuimpiin runoihin kuuluu Puškin-mukaelma Se sattumalta oli, kun sinut ... (ven. Средь шу́много ба́ла, случа́йно…, Sred šumnogo bala, slutšaino ... , 1851, suom. 1946), jonka Tolstoi kirjoitti tulevan vaimonsa kohtaamisesta. Runo tunnettiin Venäjällä erityisesti Pjotr Tšaikovskin vuonna 1878 säveltämänä romanssina.
Hänen runonsa Potok-bogatyr (Sankari Potok, 1871) kuuluu 1800-luvun lopun antinihilistiseen kirjallisuuteen.
Kidusjalkaiset
Pienimmät kidusjalkaiset ovat alle neljännesmillimetrin pituisia. Suurin on lehtijalkaisiin kuuluva Branchinecta gigas, joka voi kasvaa 10 cm pitkäksi.
Requiem – Mezzo Forte
Requiem – Mezzo Forte on Virgin Blackin albumi ja Requiem-trilogian keskimmäinen osa. Albumilla Virgin Black yhdistää ilmaisunsa Bruce Stewartin ohjaaman Adelaiden sinfoniaorkesterin soittoon.
Iberia (lentoyhtiö)
Iberia on yhteistoiminnassa American Airlinesin ja British Airwaysin kanssa, ja se on ollut Oneworld-allianssin jäsen 1. syyskuuta 1999 alkaen. Iberian yhteistyökumppani Espanjan sisäisillä lennoilla on Air Nostrum, joka lentää Iberian väreissä ja Iberia Regional -tunnuksilla. Vuonna 2006 Iberia meni osakkaaksi halpalentoyhtiö Clickairiin.
Kirjoviuhkapyrstö
Levinneisyys
Kirjoviuhkapyrstö elää Sansibarin saaren kausittaisissa lammissa ja suolammikoissa, jotka kuivuvat sadekauden jälkeen.
Jehkin Iivana
Iivana Jehkinpoika Shemeikka (21. elokuuta 1843 Suistamo – 15. maaliskuuta 1911 Helsinki), tunnetaan paremmin nimellä Jehkin Iivana, oli taitava karjalainen runonlaulaja ja kanteleen soittaja Suistamon Muuannosta.
Albanyn piirikunta (New York)
Historia
Albanyn piirikunta on nimetty Yorkin ja Albanyn herttuan mukaan, josta tuli myöhemmin Englannin, Irlannin ja Skotlannin kuningas Jaakko II. Piirikunta kuuluu niihin 12 alkuperäiseen piirikuntaan, jotka muodostivat New Yorkin provinssin vuonna 1683. Alun perin se käsitti määrittelemättömän laajan alueen. Siihen kuului nykyinen Vermontin osavaltio kokonaan ja New Yorkin osavaltio Dutchessin ja Ulsterin piirikunnista pohjoiseen. Lännessä piirikunta ulottui teoriassa Tyynellemerelle saakka.
Monarkia
Kruununperimys
Kruununperimys vaihtelee kuningaskunnasta toiseen. Perustuslaillisissa kuningaskunnissa se on yleensä kirjattu parlamentin säätämään perustuslakiin. Perinteinen kruununperimysjärjestys on alkanut vanhimmasta pojasta ja jatkunut sitten nuoremmille, ja vasta sitten tyttärille, ikäjärjestyksessä. Ennen epäselvyydet kruununperimyksessä johtivat usein sotiin eri kruununtavoittelijoiden kesken. Nykyisin mm. Ruotsissa on tasa-arvon nimissä kruununperimystä muutettu siten, että kruununperijä on vanhin perillinen sukupuolestaan riippumatta. Joissain maissa, kuten Yhdistyneessä kuningaskunnassa, on yhä voimassa kruununperimys, joka määrää monarkin tunnustamaan tiettyä uskoa ja kieltää avioliiton väärän uskontokunnan edustajan kanssa. Myös Ruotsin kuninkaan tulee olla Ruotsin kirkon jäsen.
Elcoline Group
2002–2010
21-vuotias automaatioalan insinööriopiskelija Jouko Juvonen ja 19-vuotias sähköasentaja Jere Räisänen perustivat sähköasennusyrityksen (Sähköpalvelu Elcoline ky ) vuonna 2002. . Heillä ei ollut tarpeeksi rahaa osakeyhtiön perustamiseen, joten yritysmuodoksi valittiin kommandiittiyhtiö. He toimivat aluksi Räisäsen vanhempien autotallissa, mistä muutettiin Juvosen autotalliin. Kaverukset haaveilivat muun muassa siitä, että saisivat palkata kavereitaan töihin. Yritys laajensi palveluitaan sähköasennuksista teollisuuden kunnossapitopalveluihin ja sai ensimmäinen ison asiakkaansa Porvoon öljyjalostamon. Osakeyhtiöksi Elcoline muuttui vuonna 2006.
Vuonna 2017 Elcoline-konsernin liikevaihto oli 15,4 miljoonaa euroa ja tulos 1,2 miljoonaa euroa.
Yksi pyyntö – tuhat tarinaa
Kappaleet
Sävellykset ja sanoitukset: Esa Eloranta, paitsi 12. säv. Steve Earle.
Lotten Dorsch
Ura
Lotten Dorsch avioitui näyttelijä-ohjaaja Axel Bosinin kanssa Helsingissä 14. kesäkuuta 1874. Liitto päättyi eroon 17. toukokuuta 1889.
Epävakaa persoonallisuus
Psyykkisten hallintakeinojen häiriöiden ilmeneminen
Miten henkilö ilmaiseekin oireitaan, hänellä on jatkuvia vaikeuksia tunteidensa kanssa. Hän kokee itsensä tai muut vääränlaiseksi, eikä hän pysty nauttimaan elämästä. Tilaan liittyy usein itseä vahingoittavaa toimintaa, kuten itsensä viiltelyä, lääkkeiden yliannostelua yms., mutta tähän toimintaan ei yleensä liity kuoleman toivetta vaan pyrkimys vähentää psyykkistä ahdistusta. Itsemurhakuolleisuus on viimeisissä tutkimuksissa ollut noin 10 %, paikoin luku on ollut suurempikin.
Hoito
Koska persoonallisuushäiriössä ilmeisesti tietyt, sinänsä tavanomaiset persoonallisuuden piirteet ovat vain poikkeuksellisen voimakkaita, on vaikea määritellä rajaa terveen ja häiriintyneen persoonallisuuden välille. Häiriöstä saattaa ikään kuin jäädä joitain jälkiä persoonaan pitemmäksi ajaksi, mutta niiden kanssa voi oppia elämään. Oleellisinta on, että häiriöön liittyvää masennusta, ahdistusta ja pelkoja hoidetaan, jolloin koko häiriön vaikutus pienenee ja henkilö voi kyetä normaaliin elämään. On tärkeää oppia taistelemaan neuroosejaan vastaan, mikä on aluksi vaikeaa: joutuu jatkuvasti vastustamaan omia ajatuksiaan, joita on totellut koko elämän. Ajan myötä ja oikeanlaisessa hoidossa tämä käy kuitenkin helpommaksi.
Kim Herold
Keväällä 2008 Humane jäi tauolle ja Kim jatkoi soolouralla. Ensimmäinen soolosingle ”Social Butterfly” ilmestyi toukokuussa 2008 ja siitä tuli yksi kesän 2008 suurimmista hiteistä. Esikoisalbumi DrunkSoberLoveMusic julkaistiin 15. lokakuuta 2008. Toinen sooloalbumi Easy Love julkaistiin 5. lokakuuta 2011.
Herold julkaisi ensimmäisen suomenkielisen singlensä ”Kaikki okei” 17. tammikuuta 2014. Kappale oli ensimmäinen singejulkaisu Heroldin vuonna 2014 julkaistulta albumilta.
Rhodoksen piiritys (305–304 eaa.)
Makedonian sotapäällikkö Demetrios piiritti Rhodoksen kaupunkia pyrkimyksenään rikkoa rhodoslaisten liitto Ptolemaiosten Egyptin kanssa. Demetrios rakennutti helepoliina tunnetun suuren piiritystornin saadakseen kaupungin vallattua. Rhodoslaiset kuitenkin vastustivat Demetrioksen pyrkimyksiä onnistuneesti, ja kuningas lopettikin piirityksen vuoden jälkeen ja allekirjoitti rauhansopimuksen.
Kirjailija L. Sprague De Camp kuvasi piiritystä ja kolossin rakentamista historiallisessa romaanissaan The Bronze God of Rhodes.
Everton FC
Dixie Deanin aika
Vuonna 1925 William Ralph "Dixie" Dean siirtyi 18-vuotiaana Evertonin joukkueeseen Tranmere Roversista. Ennen siirtymistään Evertoniin Dean viimeisteli kasvattajaseuralleen 27 ottelussa 27 maalia. Kaudella 1927–1928 Everton voitti liigamestaruuden Deanin johdolla: tämä teki liigassa peräti 60 maalia, mikä on koko Englannin liigan historian yhä voimassa oleva ennätys. Kauden viimeisessä pelissä Dean teki ennätykseen vaaditut kolme viimeistä maalia yli 60 000 ihmisen seuratessa. Dean teki uransa aikana Evertonille 399 liigaottelussa 349 maalia ja Englannin maajoukkueessa 16 maalia 18 ottelussa. Häntä pidetään yhtenä jalkapallon historian tehokkaimmista maalintekijöistä.
1990- ja 2000-luku
Evertonin manageri on maaliskuusta 2002 alkaen ollut skotlantilainen David Moyes. Hänen johdollaan Everton on selviytynyt parhaimmillaan Premier Leaguessa neljänneksi (2005) sekä viidenneksi (2008). Tänä aikana Moyes on valittu kolme kertaa Vuoden manageriksi Englannissa. Moyesin siirryttyä Manchester Unitedin manageriksi kaudelle 2013-2014 Evertonin manageriksi tuli Roberto Martinez.
Taka-asema
Taka-asema (T-asema) oli viimeinen Karjalankannaksen kolmesta puolustuslinjasta talvisodassa. Se kulki muidenkin puolustuslinjojen lailla Karjalankannaksen halki, pitkin Viipurinlahti–Viipuri–Tammisuo–Tali–Vuoksi–Räisälä–Vuoksi–Käkisalmi -linjaa. Sen linnoitustyöt alkoivat samaan aikaan kuin Väliasemallakin ja taistelujen siirtyessä sinne helmikuun lopussa 1940 se oli erittäin pahasti kesken.
Hate Them
Hate Them on norjalaisen black metal -yhtyeen Darkthronen kymmenes studioalbumi.
Älä kerro äidille
Älä kerro äidille (Queer as Folk) on brittiläinen komedia- ja draamasarja, jonka ensimmäinen jakso näytettiin Britanniassa 23. helmikuuta 1999. Sarjan tuotti televisioyhtiö Red Production Company, ja sarja päättyi loppuvuodesta 1999. Suomessa sarjaa esitettiin televisiokanava Nelosella 2000-luvun alkupuolella ja sarja päättyi Suomessa kesäkuussa 2002. Heinäkuusta 2008 alkaen sarjaa saa myös DVD:nä.
Aleksib
Vuoden 2019 joulukuussa Virolainen oli perustamassa OG:n joukkuetta. Virolainen ehti pelata OG:n kanssa muutamia LAN-turnauksia ennen niin sanottua "Online-aikaa". OG:ssa pyrittiin parempiin tuloksiin, mutta joukkue ei monista finaalipaikoista huolimatta onnistunut voittamaan turnauksia.
HMS Göta (1889)
Valmistus
Vuosina 1884 ja 1886 eduskunta hylkäsi hallituksen esityksen toisen Svea-luokan aluksen hankinnasta, mutta vuonna 1887 eduskunta sisällytti hankintaan tarvittavat varat ja alus tilattiin syksyllä 1888 Lindholmin telakalta Göteborgista. Köli laskettiin vuonna 1888 ja alus laskettiin vesille 30. joulukuuta 1889. Alus otettiin palveluksen 1. heinäkuuta 1891.
Aigialeus
Inakhoksen poika
Aigialeus oli joko yksi Inakhoksen, jokijumalan, ja Melian, okeanidin, pojista, tai vaihtoehtoisesti Foroneuksen ja jumalatar Peithon poika. Häntä pidetään Sikyonin perustajana.
Kunnianloukkaus
Kunnianloukkaus Suomessa
Kunnianloukkaukseen syyllistyy Suomen rikoslain mukaan se, joka "esittää toisesta valheellisen tiedon tai vihjauksen siten, että teko on omiaan aiheuttamaan vahinkoa tai kärsimystä loukatulle taikka häneen kohdistuvaa halveksuntaa" tai muuten halventaa toista.
Video opettajan laulusta
15-vuotias koulupoika, joka laittoi videon opettajansa laulamisesta koulun vappujuhlassa YouTube-sivustolle otsikolla "Karaoke of the mental hospital" ja nimeten opettajan, tuomittiin vuonna 2007 kunnianloukkauksesta 90 euron sakkoihin, 800 euron korvauksiin sekä maksamaan opettajan oikeudenkäyntikuluja 2 000 euron arvosta. Pojan vanhempien mukaan opettajaan oli yritetty ottaa yhteyttä asian sovittamiseksi, mutta tämä oli vältellyt kontakteja. Opettaja puolestaan kertoi joutuneensa turvautumaan lääkärin hoitoon kokemansa ahdistuksen ja masennuksen vuoksi. Tapaus oli tiettävästi ensimmäinen laatuaan Suomessa ja sen odotettiin linjaavan tulevia tapauksia.
MV-lehti ei saanut halventaa ihmisiä
Helsingin käräjäoikeus tuomitsi MV-verkkojulkaisun perustajan Ilja Janitskinin yhteensä 16 rikoksesta, muun muassa kolmesta törkeästä kunnianloukkauksesta, yhden vuoden ja kymmenen kuukauden ehdottomaan vankeuteen lokakuussa 2018. Oikeus katsoi, että MV-verkkolehdessä oli julkaistu useita asianomistajia loukkaavia ja rasistisia kirjoituksia, jotka olivat sisältäneet valheellisia tietoja ja halventavia vihjauksia sekä henkilöiden yksityiselämään liittyviä arkaluonteisia asioita. Oikeuden päätöksen mukaan kirjoitusten tarkoituksena oli ollut henkilöiden maineen tuhoaminen ja ammattitaidon kyseenalaistaminen julkisuudessa ja toiminnan olleen asianomistajia kohtaan äärimmäisen loukkaavaa. Oikeus katsoi Janitskinin MV-julkaisun päätoimittajana päättäneen kaikesta siinä julkaistusta ja levitetystä materiaalista riippumatta siitä, kuka oli materiaalin lehden lukuun alun perin kirjoittanut. Samassa yhteydessä oikeus tuomitsi dosentti Johan Bäckmanin yhden vuoden ehdolliseen vankeuteen törkeästä kunnianloukkauksesta, yllytyksestä törkeään kunnianloukkaukseen ja vainoamisesta sekä kolmannen henkilön, MV-julkaisun keskustelupalstan ylläpitäjänä toimineen naisen, kolmen kuukauden ehdolliseen vankeuteen törkeästä kunnianloukkauksesta ja kolmesta muusta rikoksesta. Lisäksi syytetyt tuomittiin maksamaan asianomistajille korvauksia yli 185 000 euron arvosta.
Esa Latva-Äijö
Esa Antero Latva-Äijö (s. 2. joulukuuta 1965 Ähtäri) on suomalainen näyttelijä. Parhaiten hänet muistetaan Erkki Sepän roolista televisiosarjassa Hovimäki ja Anssi Korpelan roolista televisiosarjassa Korpelan kujanjuoksu. Poliisisarjassa Roba Latva-Äijö on näytellyt Jukka Puustista. Lisäksi hän on näytellyt muun muassa elokuvissa Akvaariorakkaus, Lakeuden kutsu, Vieraalla maalla, 95 sekä useissa televisiosarjoissa.
Brăila (piirikunta)
Brăila on piirikunta Romanian Munteniassa. Piirikunnan pääkaupunki on Brăila. Sen pinta-ala on 4 766 km² ja siellä on noin 312 089 asukasta (vuonna 2014).
Porvoon seutukunta
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2022 tilanteen mukainen.
Meriliitto
Historiaa
Laivastoliitto oli päävastuussa vuoden 1963 suuren Navigare 63 -näyttelyn järjestämisestä Helsingin Messuhalliin Mannerheimintiellä. Neljä vuotta myöhemmin järjestetyssä Navigare 67 -näyttelyssä Laivastoliitto vastasi merihistoriallisen osaston rakentamisesta. Järjestö on ollut mukana myös Suomessa vierailleiden Tall Ships Races -tapahtumien organisoinnissa.
Radioteleskooppi
Radioteleskooppeja
Maailman suurin yksittäinen radioteleskooppi on Venäjällä sijaitseva RATAN-600, jossa on maan tasalla oleva rengasmainen 576 metrin läpimittainen antenni. Euroopan suurin radioteleskooppi on halkaisijaltaan 100 metriä ja sijaitsee Effelsbergissä Saksassa. Se oli maailman suurin täysin suunnattava radioteleskooppi, kunnes 100 × 110 metrin kokoinen Green Bank -teleskooppi otettiin käyttöön vuonna 2000. Suomen merkittävin 13,7 metrinen radioteleskooppi sijaitsee Metsähovin radiotutkimusasemalla Kirkkonummella.
Luettelo televisiosarjan Star Trek: Deep Space Nine jaksoista
right|300px Tämä on luettelo Star Trek: Deep Space Nine -televisiosarjan jaksoista. Ohjelma alkoi Yhdysvalloissa 3. tammikuuta 1993 ja päättyi 2. kesäkuuta 1999.
Franz-Josef Kemper
Urheilu-uran jälkeinen aika
Vuonna 1989 Kemper avioitui saksalaisen 800 metrin olympiajuoksijan Sylvia Schenkin kanssa.
Syysunelma (albumi)
20 suosikkia – Syysunelma on Katri Helenan vuonna 1996 julkaistu toinen kokoelmalevy "20 suosikkia" -sarjassa. Albumi sisältää 20 kappaletta hänen vuosina 1971–1980 levyttämistään kappaleista. Albumin on julkaissut CD-levynä ja C-kasettina Fazer Records. Hänen muut "20 suosikkia" -sarjassa julkaistut albuminsa ovat "20 suosikkia – Puhelinlangat laulaa" ja "20 suosikkia – Anna mulle tähtitaivas".
Paweł Janas
Ura valmentajana
Elokuussa 2013 Janasista tuli Bytovia Bytówin päävalmentaja.
Sed
s/säännöllinenlauseke/korvike/liput
Esimerkki, tulostaa 'baaa': echo aaaa | sed -e 's/a/b/1'
Esimerkki, tulostaa 'abaa': echo aaaa | sed -e 's/a/b/2'
q
Poistuu sed:stä prosessoimatta enää komentoja.
a\
Lisää rivin alapuolelle toisen rivin.
Löytötex
thumb|Myymälän sisätiloja Orivedellä. Löytötex Oy on vuonna 1979 perustettu yritys, jolla on myymälöitä Suomessa kymmenellä eri paikkakunnalla : Virroilla, Kangasalla, Tampereella, Pälkäneellä, Riihimäellä, Orivedellä, Jämsässä, Keuruulla, Mäntässä ja Sastamalassa. Tampereella sijaitsee lisäksi yrityksen keskusvarasto.
Sed
N
Wikimedia Mediawiki!
P
Mediawiki!
Deukalion
Deukalionin vedenpaisumus
Prometheus oli neuvonut poikiaan rakentamaan aluksen (arkin), johon Deukalion ja Pyrrha sitten nousivat rankkasateiden alettua. Koko Kreikka peittyi veden alle, ja vasta yhdeksän yön ja yhdeksän päivän jälkeen tulvan hillittyä he rantautuivat Parnassos-vuorelle tai muulle Othryksen huipulle. Oikeamielinen Deukalion ja hänen vaimonsa Pyrrha olivat ainoat eloonjääneet, joskin joissakin lähteissä mainitaan myös muutamia muita pelastautuneen vuorten huipuille.
Royal Societyn jäsenyys
Royal Societyn jäsenyys (, FRS) on englantilaisen tiedeseuran Royal Societyn myöntämä huomionosoitus merkittäville tieteilijöille. Jäsenillä on oikeus ilmoittaa nimensä perässä kirjainyhdistelmä FRS.
Deathlok
Jack Truman
Jack Truman oli YPKVV:n agentti, joka muutettiin Deathlokiksi taistelussa superroisto Punakalloa vastaan. Myöhemmin Truman vaihtoi mieliä toisen YPKVV:n agentin, Larry Youngin kanssa. Truman elää nykyään oletettavasti tavallista elämää Youngin kehossa Youngin ollessa edelleen vankina Deathlokiin.
San Salvador
El Salvadorin urbanisoituminen
Suuren maaltamuuton myötä kaupunki slummiutui, hökkelikylissä rehottivat seksityö ja rikollisuus. Vuonna 1980 San Salvadorissa asuneesta 858 000 ihmisestä arviolta 643 000 eli slummiasutuksessa kaupungin keskustassa tai lähialueilla. Yleensä slummeihin päätyivät juuri maalta muuttaneet. Slummit koostuivat lähinnä pahvista, kankaasta ja pellistä tehdyistä hökkeleistä, eikä niihin tullut juoksevaa vettä, sähköä eikä viemäröintiä.
Itku pitkästä ilosta
Itku pitkästä ilosta on Timo Rautiainen & Trio Niskalaukauksen vuonna 2000 julkaistu toinen pitkäsoitto. Levyn lyriikoiden pääasiallisena teemana on kuolema, mutta Lopunajan merkit -debyyttialbumilta tuttuja ympäristöteemojakaan ei ole kokonaan unohdettu. Niitä käsitellään kappaleissa "Rajatila" ja "Itku pitkästä ilosta". Levyn sanoituksista vastaa pääosin Tomi Tuomaala. Kappaleet ovat Marja Mattlar -cover "Lintua" lukuun ottamatta säveltänyt ja sovittanut Timo Rautiainen.
Jean Collas
Jean Collas (3. heinäkuuta 1874 – 30. joulukuuta 1928) oli ranskalainen rugby union -pelaaja, köydenvetäjä ja olympiavoittaja. Hän edusti Ranskaa Pariisin olympialaisissa 1900 kahdessa lajissa: rugby unionissa hän voitti kultaa ja köydenvedossa hopeaa.
Kazanin katedraali
Katedraali sai nimensä Kazanin ihmeitätekevän Jumalanäidin kuvasta, jonka kopiota säilytettiin kirkossa.
Brandon Flowers
Flowers ei anna juurikaan tietoja yksityiselämästään julkisuuteen. Flowersin vanhemmat ovat osittain liettualaisia ja skotlantilaisia. Uskonnoltaan hän on mormoni. Flowersilla on neljä siskoa ja yksi veli. Hän on naimisissa ja hän kirjoitti ”My List” -kappaleen vaimolleen Tanalle. Parilla on kolme lasta, pojat Ammon (s. 2007), Gunnar (s. 2009) ja Henry (s. 2011).
Jotta
Suurimmassa osassa savolaisia, eteläpohjalaisessa ja osassa kaakkoismurteita sana toimii yleiskonjunktiona eli korvaa yleiskielen että-sanan (esim. Kuulij jotta sinä out käönnä kaopunnissa, Juuka; Mutta sattuu niin mukavasti, jotta tytär tuli siihe, Kauhava). Vielä toista maailmansotaa edeltävänä aikana mm. Pohjois-Karjalassa ei tunnettu muotoa että laisinkaan. Nykyisin kuitenkin niin itäisellä vaikutuspiirillä Pohjois-Karjalassa ja Savossa kuin Pohjanmaallakin etenkin mediassa dominoivan yleiskielen vaikutuksen johdosta on jotta-sanan käyttö harventunut etenkin nuoremman väen puheessa. Se kuitenkin voi edelleen vuorotella yleiskonjunktiona muodon että kanssa. Eteläpohjalaisissa murteissa esiintyy sanasta myös muoto n’otta; tällöin sanaan on yhdistynyt partikkeli no. Myös karjalan kielellä suomen konjunktio että kuuluu  ’jotta’ .
Joey DeMaio
Joey DeMaio (s. 6. maaliskuuta 1954 Auburn, New York ) on heavy metallia soittavan yhdysvaltalaisen Manowar-yhtyeen basisti. Hän on myös italialaisen power metal -yhtye Rhapsody of Firen manageri. DeMaio on myös työskennellyt Black Sabbathin basso- ja pyroteknikkona yhtyeen Heaven and Hell -kiertueella vuosina 1980–1981.
Tyyppilaji
Yksittäisen eliölajin nimi puolestaan on sidottu tyyppiyksilöön.
Pyrrha
Ihmisten turmeltuneisuuden takia Zeus päätti lopettaa pronssiajan suurella vedenpaisumuksella. Tähän päätökseen vaikutti ennen kaikkea Lykaonin pojat omalla epähurskaudellaan.
Matkapahoinvointi
Matkapahoinvointi on huimaus- ja pahoinvointitila, joka johtuu toistuvien voimakkaiden liikkeiden aiheuttamasta sisäkorvan ärsytystilasta, jota pahentavat silmien ja tasapainoelimien antamat ristiriitaiset tiedot. Matkapahoinvointia ilmenee matkustaessa esimerkiksi autolla, laivalla tai lentokoneella. Lähes kolmasosa ihmisistä saa herkästi matkapahoinvointioireita. Merillä koettua matkapahoinvointia kutsutaan myös merisairaudeksi. Merimatkan jälkeistä keinumisen tunnetta kutsutaan vastaavasti maasairaudeksi.
Michel Lonsdale
Lonsdale oli täysin kaksikielinen, ja hän loi uraa sekä ranskan- että englanninkielisissä elokuvissa.
Sotakorvausteollisuuden valtuuskunta
Sotakorvausteollisuuden valtuuskunta oli Suomen sotakorvausten suorittamista koordinoiva virasto, valtuuksiltaan väliaikainen ministeriö. Valtuuskunnan rutiinitehtäviä hoiti Soteva-niminen virasto.
Sotakorvaustuotannon organisointi
Sotakorvaussopimusta koskevat neuvottelut olivat ulkoasiainministeriön vastuulla. Sitä tukemaan valtioneuvosto asetti jo 9. lokakuuta 1944 komitean, johon kuuluivat vuorineuvos Walter Gräsbeck puheenjohtajana, Gunnar Jaatinen, Juho Jännes, Johan Nykopp, Arno Solin ja Wilhelm Wahlforss. Sihteerikseen komitea valitsi Jaakko Rautasen. 13. lokakuuta annettiin asetus sotakorvausohjelman toteuttavasta elimestä, sotakorvausteollisuuden valtuuskunnasta.
Kauppa- ja teollisuusministeriö hoiti osan sotakorvauksiin liittyvistä rutiineista kuten toimistotehtävät. Nopeasti kuitenkin selvisi että tarvittaisiin järeämpi organisaatio.
Huhtikuussa 1945 perustettiin uusi virasto Soteva, jonka tehtävänä oli huolehtia Sotakorvausteollisuuden valtuuskunnan operatiivisista tehtävistä. Valtuuskunta puolestaan toimi viraston johtokuntana. Syyskuussa järjestelyä vielä hienosäädettiin asetuksella. Asetuksen teksti jätti kuitenkin paljon liikkumavaraa organisaation rakenteille ja niiden muuttamiselle.
Sotakorvausteollisuuden valtuuskunnan jäsenet
Sotakorvausteollisuuden valtuuskuntaan kuuluivat puheenjohtaja Lauri Kivinen (Veitsiluoto Oy:n toimitusjohtaja) ja jäsenet hallitusneuvos Sakari Tuomioja, Outokumpu Oy:n Porin metallitehtaan johtaja Ilmari Harki, vapaaherra G. W. Wrede (entinen Petsamon Nikkeli Oy:n toimitusjohtaja), Yhtyneet Paperitehtaat Oy:n toimitusjohtaja Juuso Walden sekä Suomen Metallityöväen Liiton puheenjohtaja Yrjö Rantala. Tuomiojan korvasi myöhemmin valtiovarainministeriön kansliapäällikkö Toivo Takki.
Erikoispikajuna
Erikoispikajunat
Suomen rataverkolla ovat liikennöineet seuraavat nimetyt erikoispikajunavuorot:
Riksby
Riksby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Ulvsundan, Abrahamsbergin, Stora Mossenin, Åkeslundin, Åkeshovin, Norra Ängbyn, Bromma Kyrkan, Enebyn, Bällstan, Mariehällin ja Ulvsunda instruområden kaupunginosat. Riksby muodostettiin vuonna 1926. Nimensä se on saanut keskiaikaisesta kylästä. Nykyisin kaupunginosassa on asukkaita noin 3 500, ja maa-alaltaan se on 3,73 neliökilometrin laajuinen.
Eetu Tuulola
Muuta
Eetu Tuulola harrasti 12–13-vuotiaaksi asti myös jalkapalloa HJS:ssä ja Parolan Visassa, salibandya Steelersissa sekä pesäpalloa.
StepMania
StepMania toimii myös omana pelinään näppäimistöllä pelattuna. Vaikka näppäimistöllä pelaaminen on periaatteessa huomattavasti helpompaa kuin tanssimatolla, käytännössä haastetta on loputtomasti. Fanit tekevät ammattimaisen tarkasti omia haastavia askelkuvioita, jotka on tarkoitettu nimenomaan näppäimistöllä pelattaviksi. Aihetta sivuavat myös useat foorumit, kuten Flash Flash Revolution.
Mumbain satama
Historiaa
thumb|150px|Mumbain satamasäätiön logo. Kauppakomppanian monopoli päättyi vasta 1813 Britannian parlamentin antamalla säädöksellä. Vapautuminen edesauttoi sataman nopeaa kaupallista kasvua. Vuonna 1858 satama siirrettiin Britannian kruunun suoraan hallintaan ja Itä-Intian kauppakomppania luopui alueesta. Vuonna 1873 perustettiin autonominen satamasäätiö, jonka jatkaja satamaa nykyisin Intian hallituksen alaisuudessa hallinnoiva Mumbai Port Trust on.
Vaihtoehtoisia suunnitelmia satama-alueen kehittämiseksi
Yhteiskunnallinen keskustelu Mumbain satamasäätiön hallitsemien kaupunkialueiden käytöstä tulevaisuudessa on voimistunut vuodesta 2014 lähtien. Erään poliittista tukea saaneen ehdotuksen mukaan kolmannes Mumbain saaren itärannan alueesta muutettaisiin yleisölle avoimeksi. Mumbain satamasäätiö laati kuitenkin kehittämissuunnitelman, jossa huomattavasti pienempi osa (luokkaa 8 prosenttia) alueesta avattaisiin yleisölle. Jatkossakin kaupalliset, julkiselta liikkumiselta rajoitetut toiminnot söisivät leijonan osan kehityssuunnitelmalle ajatellusta alueesta.
Pankreatoblastooma
Muiden muassa ylävatsakivut, ikterus ja laihtuminen kuuluvat taudin mahdollisiin oireisiin. Sairaus voi myös olla oireeton. Pankreatoblastooma kuvattiin ensi kertaa vuonna 1959. Lääketieteellisessä kirjallisuudessa on kuvattu satakunta tapausta lapsilla ja kuusitoista aikuisilla.
Kurenai Yūhi
Kurenai Yuhi on fiktiivinen henkilö anime- ja mangasarja Narutossa. Nimi Yuhi tarkoittaa "ilta-aurinkoa" ja Kurenai "karmiininpunaista".
Taustaa
Kurenai on Kiba Inuzukan, Shino Aburamen ja Hinata Hyugan muodostaman Ryhmä 8:n sensei. Kurenain varhaisista vaiheista ei tiedetä paljoakaan paitsi sen, että hän valmistui akatemiasta 9-vuotiaana ja valmistui Chunin-kokeista 13-vuotiaana. Hän on tasokas genjutsun käyttäjä.
Itachin paluu
Juuri ennen taistelua Akatsukin jäseniä, Itachi Uchihaa ja Kisame Hoshigakia, vastaan, Kurenai ja Asuma nähtiin yhdessä. Kakashi sattui huomaamaan, että he käyttäytyivät hyvin ystävällisesti toisiaan kohtaan ja mainitsi tämän. Kurenai punastui ja vastusteli tämän sanoja. Asuma puolestaan vaihtoi puheenaihetta kysyen, miksi Kakashi oli siellä.
Kontioralli
Kontioralli on vuosittain heinäkuun alussa järjestettävä moottoripyörien kokoontumisajo, joka järjestettiin ensimmäisen kerran vuonna 1967. Kontiorallissa kokoontumispaikkaa ei kerrota etukäteen, vaan ensin saavutaan kontrollipaikalle, jossa lopullinen määränpää selviää. Kontrollipaikka on tavallisesti alle sadan km:n päässä lopullisesta määränpäästä. Kokoontumiset ovat useimmiten olleet Itä- ja Pohjois-Suomen alueella pohjoisinta Lappia myöten. Tapahtumaan osallistuu vuosittain yli 1500 motoristia.
John Gay
John Gay (30. kesäkuuta 1685 – 4. joulukuuta 1732) oli englantilainen runoilija ja näytelmäkirjailija. Hänen tunnetuin teoksensa on balladiooppera Beggar's Opera eli Kerjäläisooppera vuodelta 1728, jonka sävelsi Johann Christoph Pepusch. Teoksen jatko-osa on Polly (1729).
Pjotr Wrangel
Elämäkerta
Kesällä 1919 hän johti valkoisen armeijan hyökkäystä Tsaritsyniin (Volgograd). Wrangelin ja Denikinin keskinäisten riitojen vuoksi Wrangelia syytettiin salaliitosta ja hänet karkotettiin Konstantinopoliin. Kun Denikinin yritykset epäonnistuivat, Wrangel kutsuttiin takaisin ja huhtikuussa 1920 hänestä Denikinin seuraaja Etelä-Venäjän armeijan, joka nyt hallitsi lähinnä Krimiä, komentajana.
Sähkötys
pienoiskuva|300px|Nykyaikainen kaupallinen Bencher-merkkinen automaattinen sähkötysavain, jolla muodostetaan morseaakkosia yhdessä elektroniikkaosan kanssa.
Koulutus
Sähkötystä ei juurikaan ole enää opetettu puolustusvoimissa 1990-luvun jälkeen, kun kenttäviestivälineistöä digitalisoitiin. Sähkötys poistettiin myös radioamatöörivaatimuksista Suomessa. Kuitenkin vielä joissain radioamatööriyhdistyksissä voi olla mahdollisuuksia saada tukea sähkötyksen opettelulle. Ruotsissa toimii Scandinavian Open CW Society, jonka piirissä opetteleva voi saada sähkötysyhteyksiä.
Fundamentalismi
Islamilainen fundamentalismi
Islamilaiset fundamentalistit näkevät riistiriidan muuttuneen maailman ja muuttumattomana säilyneiden islamilaisten lähteiden eli Koraanin ja sunnan välillä. Fundamentalistien mukaan kyse on siitä, että koska Koraani ja profeetta ovat aina oikeassa, täytyy nykymaailman olla väärässä. Sen vuoksi he vaativat modernin ajattelun kieltämistä ja paluuta islamin alkuaikojen kirkkaaseen puhdasoppisuuteen, nimenomaan sen yksilö- ja yhteiskuntamoraaliin. Länsimaisen teknologian käyttöä he eivät kiellä. Länsimaista vaikutustakin haitallisempana islamilaiset fundamentalistit näkevät islamilaisen maailman oman lähimenneisyyden, jossa epäislamilaiset asiat ovat verhoutuneet islamin kaapuun.
Călărași (piirikunta)
Maantiede
Călărașin piirikunta rajautuu idässä Constanțan piirikuntaan, lännessä Ilfovin ja Giurgiun piirikuntiin, pohjoisessa Ialomițan piirikuntaan ja etelässä Bulgarian Silistran alueeseen.
The Marshall Mathers LP
Albumia on myyty maailmanlaajuisesti yli 20 miljoonaa kappaletta. Suomessa albumi sijoittui Suomen virallisella albumilistalla parhaimmillaan sijalle 1. Levy on aiheuttanut paljon kohua sen ollessa lyriikoiltaan paljon väkivaltaisempi ja raaempi kuin Eminemin debyyttialbumi.
Medieval 2: Total War
Kampanja
M2TW:ssä uskonto on oleellinen osa peliin vaikuttavista tekijöistä. Alkutekijöissään uskonto jakautuu kolmeen osaan: pakanuus, islam ja kristinusko. Kristityt ovat jakaantuneet katolilaisuuteen, ortodoksisuuteen ja kerettiläisyyteen eli ns. harhaoppisiin. Näillä ei ole mitään muuta eroa, kuin että katolisilla on paavi ja ortodokseilla ei ole ristiretkiä.
Katolilaisilla paavi voi julistaa ristiretken. Tällöin jokaisella katolilaisella valtiolla on velvollisuus ilmoittaa jokin kenraaleistaan ristiretkelle armeijan kanssa. Ristiretken tavoitteena on valloittaa jokin asutuskeskus. Ristiretkiarmeija voi palkata palkkasotureita, jotka lähtevät sotaan uskonnollisin perustein. Näitä ovat esimerkiksi pyhiinvaeltajat, uskonkiihkoilijat (religious fanaticsit) ja monet muut yksiköt. Islamilaisilla on pyhä sota eli ”Jihad”. Sen voi julistaa joku tarpeeksi hurskas imaami. Se on periaatteessa aivan samanlainen, kuin ristiretkikin.
Stig Blomqvist
Ura
Blomqvist kilpailu Audin tallissa vuoteen 1985 asti, jolloin hän siirtyi Fordin tehdaskuljettajaksi. Sen ohessa Blomqvist osallistui Argentiinan ja Suomen MM-ralleihin Peugeot'n tehdastallin Peugeot 205 Turbo 16 autolla.
Silsa
Silsa voi tarkoittaa:
Rauman rata
Kiukainen–Säkylä-haararata
Vuonna 1952–1953 rakennettiin seitsemän kilometrin pituinen rataosuus Kauttualta Säkylän Iso-Vimmaan Lännen Sokerin uudelle sokeritehtaalle. Sokeritehdas otettiin käyttöön 6. lokakuuta 1953 ja jo ensimmäisenä syksynä sinne saapui rataa pitkin 1 000 vaunulastia sokerijuurikasta. Viimeiset sokerijuurikkaat tätä rataa pitkin kuljetettiin syksyllä 2009, ja saman vuoden joulukuussa Kiukainen–Säkylä-rataosan kunnossapito lopetettiin. Radan varrella sijaitsevien tasoylikäytävien purkaminen aloitettiin syyskuussa 2011. Rata otettiin virallisesti pois käytöstä vuoden 2011 aikana. Liikennepaikat tällä radalla olivat Kiukainen, Eura, Kauttua ja Säkylä. Erkanemisvaihde radalle poistettiin Kiukaisista huhtikuussa 2020.
Meristeemi
Meristeemiä on kasvin erilaisissa kärkipaikoissa, kuten varressa, juuressa, kärkikasvupisteissä (apikaalimeristeemi) sekä jälsi- ja korkkijälsisolukoissa (sekundaariset meristeemit).
Galaktosemia
Galaktosemia on peittyvästi periytyvä harvinainen sairaus. Se on aineenvaihduntahäiriö, jossa kyvyttömyys hajottaa galaktoosia aiheuttaa galaktoosikertymiä vereen, kudoksiin ja virtsaan. Tauti voi johtaa vakaviin oireisiin, kuten maksavaurioon ja kehitysvammaisuuteen. Sairauden hoitona on kaiken galaktoosia sisältävän elinikäinen välttäminen. Galaktoosin saanti on erittäin haitallista; hoitamaton galaktosemia on hengenvaarallinen sairaus.
Galaktosemia on harvinainen perinnöllinen sairaus ja sen taustalla on havaittu useita erilaisia mutaatioita ihmisen genomissa. Taudin vaikeusasteeseen vaikuttavat oleellisesti kromosomistossa tapahtuneiden mutaatioiden sijainti, mutaatioiden määrä, sekä kyseisen mutaation periytyminen molemmilta vanhemmilta. Taudinkuvaan ja sen vaikeuteen vaikuttaa se, mihin entsyymiin häiriö kohdistuu. Galaktosemia jaetaan häiriön taustalla olevan entsyymin mukaisesti nykyään neljään eri tautityyppiin, vaikka useissa lähteissä puhutaan edelleen vain kolmesta erillisestä tautityypistä. GALT-entsyymin puutos aiheuttaa tyypin 1 galaktosemian, GALK1-entsyymin puutos taas tyypin 2 galaktosemian. GALE-entsyymin puutos aiheuttaa tyypin 3 galaktosemian. Tuoreimpien tutkimusten mukaan myös tyypin 4 galaktosemia on yksi taudin muodoista ja sen taustalla vaikuttaa GALM-entsyymin puutos. Tautityypeistä tyyppi 1 eli GALT-entsyymin puutos on yleisin.
Leloir-aineenvaihduntareitti ja sen häiriöt
Leloir-aineenvaihduntareitin häiriöt johtavat galaktoosin kertymiseen soluissa. Tällöin vaihtoehtoiset galaktoosin aineenvaihduntareitit aktivoituvat vasteena korkeaan galaktoosi-pitoisuuteen. Vaihtoehtoiset metaboliareitit ovat toiminnaltaan tehottomampia ja johtavat toksisten metaboliittien eli aineenvaihduntatuotteiden, kuten D-galaktonaatin sekä galaktitolin kertymiseen elimistöön. Galaktitolin kertyminen soluihin aiheuttaa niissä oksidatiivista stressiä ja johtaa hyperosmoosiin väkevöittäen kudoksia. Metaboliitit kertyvät elimistön kudoksiin aiheuttaen kudosvaurioita.
Oireet
Aikuisilla ja nuorilla on myös havaittu luun tiheyden alenemista galaktosemian seurauksena. Tämä voi kuitenkin olla seurausta myös hoidosta, sillä rajoitettu liikunnan määrä ja tiettyjen ruoka-aineiden välttely voi heikentää luiden terveyttä. Luiden tiheyden aleneminen kuitenkin kasvattaa riskiä murtumille [9]. Lisäksi tyypin 2 galaktosemian on myös huomattu aiheuttavan kaihia.
Lenin-museo
Museo sijaitsee Kaakinmaan kaupunginosassa Tampereen työväentalon vanhimmassa rakennusosassa, jossa Lenin ja Josif Stalin vuonna 1905 ensimmäistä kertaa tapasivat toisensa. Museon omisti vuoteen 2013 Suomi–Venäjä-Seura ja sen pitkäaikainen johtaja eläkkeelle jäämiseensä asti vuoden 2013 lopussa oli Aimo Minkkinen. Lenin-aiheisen perusnäyttelyn lisäksi museossa oli myös vaihtuvia Neuvostoliittoon ja Venäjään liittyviä näyttelyitä. Museon katuosoite on Hämeenpuisto 28.
Myasthenia gravis
Myasthenia gravis on lihasheikkoutta ja -väsyvyyttä aiheuttava autoimmuunisairaus, joka kohdistuu hermo-lihasliitokseen.
Hoito
Tyypillisesti käytetään lääkkeitä, jotka lisäävät asetyylikoliinin tehoa hermo-lihasliitoksessa. Tällainen on esimerkiksi neostigmiini, joka vaikuttaa inhiboimalla asetyylikoliinia pilkkovaa asetyylikoliiniesteraasia. Lisänä voidaan käyttää autoimmuunireaktiota vaimentavaa lääkitystä. Joissain tapauksissa saatetaan turvautua myös tymektomiaan eli kateenkorvan poistoleikkaukseen.
Parviäly
Parviälyn alan tunnetuimmat algoritmit ovat muurahaiskolonnaoptimointi ja hiukkasparvioptimointi.
Puokio
Puokio sijaitsee Puokiovaaralla Puolangan ja Vaalan välisen seututien 800 varrella noin 20 kilometriä Puolangan kuntakeskuksesta lounaaseen ja noin 35 kilometriä Vaalan kuntakeskuksesta koilliseen. Kylän suurimmat järvet ovat sen länsipuolella sijaitsevat Puokio- ja Piltunginjärvet.
Ravi Shankar
Elämä ja ura
Vuonna 1944 Ravi Shankar sanoi irti opettaja-oppilassuhteensa Allauddin Khaniin ja muutti Bombayhin. Hän antoi konsertteja pienimuotoisissa tilaisuuksissa, kunnes liittyi Intian kommunistisen puolueen rahoittamaan Indian People's Theatre Associationiin balettituotantojen musiikilliseksi johtajaksi. 1940-luvun puolivälissä Shankar sävelsi ensimmäistä kertaa elokuvamusiikkia, ja näissä kahdessa elokuvassa hän pyrki murtamaan siihenastisen intialaisen elokuvamusiikin puutteita käyttämällä vain intialaisia soittimia ja kiinnittämällä huomiota musiikin draamallisuuteen.
Kansainvälinen ura
Vuonna 1968 Shankar kirjoitti omaelämäkertansa My Music, My Life, jossa hän muun muassa kertoo lyhyesti ajastaan George Harrisonin kanssa ja esittää näkemyksensä hippikulttuurin ongelmista. Kirja sisältää myös sitarinsoiton oppimateriaalia. Vuonna 1969 hän esiintyi Woodstock-rockfestivaaleilla. Shankar esiintyi ja levytti vuodesta 1966 yhdessä viulisti Yehudi Menuhinin kanssa. Shankarin muihin sävellyksiin kuuluu muun muassa kaksi sitarkonserttoa sekä elokuvamusiikkia (Charly, Alice in Wonderland).
UV-indeksi
Historia
Vuonna 1992 kolme Kanadan ympäristöministeriön tutkijaa kehitti ensimmäisen UV-indeksin. Useat maat kehittivät omia indeksejään, kunnes Maailman terveysjärjestö WHO standardoi indeksin vuonna 1995. Yhtenäistetyn laskutavan lisäksi standardi määrittelee säteilyn voimakkuuden sanallisen kuvauksen sekä tiedotusvälineissä käytettävät kuvauksia vastaavat värit.
Angry Birds -elokuva
Maailmanlaajuisesti elokuva oli tuottanut toukokuuhun 2017 mennessä 350 miljoonan dollarin lipputulot. Suomessa elokuva sai lähes 330 000 katsojaa, ja se onkin Suomen katsotuin kotimainen animaatioelokuva.
Óscar Romero
Arkkipiispana
Hänen suhtautumisensa maan hallintoon muuttui jyrkemmäksi, kun kuolemanpartio murhasi hänen hyvän ystävänsä syksyllä 1977. Romero yritti turhaan saada hallituksen tuomitsemaan teon ja pyrkimään syyllisten saattamiseen oikeuden eteen. Hyökkäykset kirkkoa kohtaan lisääntyivät, ja seuraavien vuosien aikana murhattiin useita muitakin pappeja.
Jo ennen ”kääntymistään” Romero piti kirkon antamaa peruskoulutusta erittäin tärkeänä. Hän ei voinut hyväksyä jesuiittaopettajiin kohdistuneita väkivallantekoja eikä koulujen sulkemisia niiden väitetyn marxilaisen luonteen vuoksi.
Sitar
Viritys
Sitarin viritys riippuu pitkälti soittajan koulukunnasta ja musiikkityylistä. Yleensä sitarin matalin kieli on viritetty suuren oktaavialan C:hen, C#:iin tai D:hen ja korkein kieli ylä-c:hen.
Puolan–Ukrainan sota
Taustaa
Puolalainen hallinto vastusti ukrainalaisia vuoden 1897 parlamenttivaaleissa. Toinen näkyvä tapahtuma toteutui 1903–1908 Lvivin yliopistossa, jossa ukrainalaiset ylioppilaat vaativat erillistä ukrainalaista yliopistoa puolalaisten ylioppilaiden ja tiedekunnan yrittäessä tukahduttaa ukrainalaisten ylioppilaiden vaatimukset. Kansallisuudet pitivät 1903 erilliset kokoukset, puolalaiset toukokuussa ja ukrainalaiset elokuussa Lvivissä, jolloin puolalainen ja ukrainalainen kansallisliike erosivat toisistaan.
Itävalta-Unkarin hallitus kaatui 18. lokakuuta 1918. Tällöin Itävallan parlamentin ukrainalaiset edustajat sekä Galitsian ja Bukovinan maapäivien ukrainalaiset edustajat muodostivat Ukrainan kansallisneuvoston, joka ilmoitti tavoitteekseen yhdistää Länsi-Ukrainan alueet yhdeksi valtioksi.
Ristinummi
Ristinummi voi tarkoittaa ainakin seuraavia asioita:
Ted (lentoyhtiö)
Laivasto
Tedin laivastoon kuuluivat seuraavat lentokoneet:
Prinssi Edward (Edinburghin herttua)
Edustustehtävät
Jo ennen isänsä kuolemaa prinssi Edward oli ottanut hoitaakseen omien edustustehtäviensä lisäksi myös isälleen Philipille kuuluvia tehtäviä, joista tämä oli halunnut luopua korkean ikänsä vuoksi. Edward toimii muun muassa Kansainyhteisön kisojen liitossa ja maan paralympiaisten tukijana.
Wilsonin lause
Todistus
Toisin sanoen 1 ja p − 1 ovat itsensä käänteisalkioita, mutta kaikille muille G:n alkioille on olemassa toinen käänteisalkio, joten ryhmittelemällä tulon tekijät huomataan, että tuloksi tulee −1. Jos p = 2, on helppo nähdä, että Wilsonin lause on voimassa.
Ramsarin sopimuksen vesiperäiset alueet
Kosteikkoluokka F
Jokien suut, jokien suiden pysyvät vedet tai jokien suistojen pysyvät vesijärjestelmät
Kosteikkoluokka Zk (a)
Karstimaa ja muut maan hydrologiset järjestelmät, meren ja rannikkojen sisämaan kosteikot.
Everworld
Päähenkilöt
Christopher Hitchcock: Sarkastinen, hieman ylimieliseltä vaikuttava ja vitsaileva henkilö tarinassa. Christopher tekee lähes jatkuvasti pilaa jonkun kustannuksella, ja hän tekee sen jotta kukaan ei oppisi tuntemaan häntä liikaa, tai "pääsisi liian lähelle." Christopher pystyy kuitenkin olemaan myös huolehtiva persoona.
Elendil
Kun Elendil rantautui Keski-Maan rantaan, hän julisti quenyaksi: ''Et Eärello Endorenna utúlien. Sinome maruvan ar Hildinyar tenn' Ambar-metta,'' mikä tarkoittaa "Olen tullut Suurelta Mereltä Keski-Maahan. Tässä paikassa minä asun ja minun jälkeläiseni kunnes maailma loppuu." Hänen perijänsä ja 39-vuotias pojanpoikansa Aragorn sanoi nämä samat sanat, kun hänet kruunattiin Yhdistyneiden Valtakuntien kuninkaaksi Kolmannella ajalla.
Everworld
Päähenkilöt
Jalil Sherman: Joukon tutkijasielu, joka haluaa jatkuvasti ottaa selvää Everworldin "systeemistä" ja löytää kaikelle jonkinlaisen järjellisen selityksen. Jalililla on vanhassa maailmassa OCD (pakko-oireinen häiriö), mutta Everworldissa hänellä ei ole sitä.
Salibandyn naisten Suomen Cup 2018–2019
Pikkufinaali
Pikkufinaalissa vastakkain pelaavat pisimmälle edenneet 1.-4. divisioonan joukkueet.
Zarkus Poussa
Ura
Poussa käytti paljon huumoria sanoituksissaan ja esiintymisissään. Poussan ensimmäinen sooloalbumi Love Tracks julkaistiin vuoden 2005 lopussa. Albumilla hän laulaa sekä suomeksi että englanniksi, soittaa lyömäsoittimia, kitaraa, bassoa ja syntetisaattoria sekä vastaa sävellyksistä, sanoituksista, äänityksestä ja miksauksesta.
Erna (partio)
Ernaksi kutsutaan toisen maailmansodan aikana Suomessa sotilaskoulutuksen saaneista virolaisista muodostettua partiota, joka toimi Neuvostoliiton miehittämässä Virossa tiedustelu- ja sissitehtävissä vuonna 1941.
Vaakalintu
Vaakalintu voi tarkoittaa ainakin seuraavia asioita: